Държавен вестник, бр. 53, 2019 г., стр. 43

БРОЙ  53	
Д Ъ Р Ж А В Е Н  В Е С Т Н И К 	
СТР.  43  
(3) Агенцията за социално подпомагане 
упражнява контрол за предоставянето на 
лична помощ в рамките на регламентираните 
правомощия по чл. 37 от Закона за личната 
помощ по ред, определен в Закона за соци-
ално подпомагане и правилника за неговото 
прилагане.
Г л а в а  в т о р а
ПРОЦЕДУРА ЗА ВКЛЮЧВАНЕ В МЕХА-
НИЗМА ЛИЧНА ПОМОЩ
Чл. 2. (1) Човек с увреждане, на когото е 
изготвена индивидуална оценка на потребно-
стите и е издадено направление по реда на 
глава трета от Закона за хората с увреждания 
с определен брой часове за лична помощ, 
може да заяви предоставянето на механизма 
лична помощ. 
(2) Човек с увреждане, който иска да му 
бъде предоставена лична помощ, подава лично, 
чрез изрично упълномощено от него лице или 
чрез лице по чл. 8, ал. 2 от Закона за лична-
та помощ заявление-декларация по образец 
(приложение № 1) до кмета на общината по 
настоящия адрес.
(3) В заявлението по ал. 2 се декларира, че 
човекът с увреждане няма да получава друга 
подкрепа за задоволяване на същите потреб-
ности за периода, през който ще се предоставя 
механизмът лична помощ. Когато в заявле-
нието не е посочен асистент, доставчикът на 
лична помощ може да предложи асистент на 
ползвателя съгласно чл. 13, ал. 1 от Закона 
за личната помощ от поддържания актуален 
списък за кандидатите за асистенти. 
(4) Заявлението се подава по реда на чл. 14, 
ал. 1 от Закона за личната помощ, като към 
същото се прилагат:
1. издадено направление съгласно чл. 25, 
ал. 2 от Закона за хората с увреждания с оп-
ределения брой часове;
2. документ за самоличност (за справка) 
или документ за самоличност на законния 
представител – родител, настойник, попечи-
тел (за справка).
(5) В случаите по чл. 13, ал. 2 и 3 от Закона 
за личната помощ в заявлението заявителят 
изрично и безусловно дава съгласие конкретен 
размер от месечната помощ за отглеждане 
на дете с трайно увреждане, предоставена по 
чл. 8д, ал. 5, т. 2 от Закона за семейни помо-
щи за деца, съответстващ на определените 
в направлението съгласно чл. 25, ал. 2 от 
Закона за хората с увреждания брой часове, 
и/или пълният размер на добавката за чужда 
помощ по чл. 103 от Кодекса за социално 
осигуряване да се превежда по бюджета на 
съответната община. В случай че заявителят 
не даде съгласие, при положение че ползва-
тел на лична помощ е дете с увреждания, за 
отглеждането на което се предоставя месеч-
на помощ по чл. 8д, ал. 5, т. 2 от Закона за 
семейни помощи за деца, и/или лице, което 
получава добавка за чужда помощ по чл. 103 
от Кодекса за социално осигуряване, заявле-
нието не се разглежда. 
(6) Конкретният размер на средствата от 
месечната помощ за отглеждане на дете с 
трайно увреждане, предоставена по чл. 8д, 
ал. 5, т. 2 от Закона за семейни помощи за 
деца, за заплащане на положен труд по меха-
низма лична помощ се определя, като часовата 
ставка по чл. 31 от Закона за личната помощ 
се умножи по определените в направлението 
брой часове, като коефициентът на часовата 
ставка за положен труд е, както следва: 
1. за 2019 г. – 1,0;
2. за 2020 г. – 1,2;
3. от 1 януари 2021 г. – 1,4.
(7) В случаите, когато е подадено заявле-
ние с нередовни, неточни и/или липсващи 
документи, служител от съответната община 
уведомява писмено в срок до 3 работни дни 
заявителя за констатираните нередности и дава 
7-дневен срок за отстраняването им. Когато 
констатираните нередности не са отстранени в 
регламентирания срок, процедурата се спира 
до тяхното отстраняване, за което лицето по 
ал. 2 се уведомява писмено.
(8) При промяна на обстоятелствата, де-
кларирани в приложение № 1, удостоверени 
с документ, ползвателят на лична помощ 
лично, чрез упълномощено от него лице 
или чрез лице по чл. 8, ал. 2 от Закона за 
личната помощ уведомява писмено кмета 
на общината в 7-дневен срок от настъпване 
на промяната за предприемане на съответни 
действия.
(9) Ползвателят на личната помощ може 
да се откаже от ползването є с писмено за-
явление до кмета на съответната община.
(10) В случаите по чл. 13, ал. 2 и 3 от Закона 
за личната помощ кметът на съответната об-
щина изпраща копие от заявлението по чл. 2, 
ал. 2, удостоверяващо даденото съгласие по 
чл. 13, ал. 2 и 3 от Закона за личната помощ 
по служебен път в Агенцията за социално 
подпомагане, съответно в Националния оси-
гурителен институт. 
(11) Управителят на Националния осигу-
рителен институт, изпълнителният директор 
на Агенцията за социално подпомагане и 
кметът на съответната община сключват 
споразумение за предоставяне на механизма 
лична помощ. В споразумението се уреждат 
редът за превеждане на средствата по чл. 8 
и 9, както и: